Біртанов: Менингококқа қарсы жаппай екпе жүргізілмейді
"Біртанов: Менингококқа қарсы жаппай екпе жүргізілмейді" | "https://abai.kz/post/71457"
TITLE: Біртанов: Менингококқа қарсы жаппай екпе жүргізілмейді
URL: https://abai.kz/post/71457
META: "Біртанов: Менингококқа қарсы жаппай екпе жүргізілмейді" | "https://abai.kz/post/71457"
DATE: 05.06.2018
AUTHOR(s): Abai.kz
TOTAL WORDS: 140
TEXT: Қазақстанда биыл жыл басынан бері менингокок (миқұрты) инфекциясымен 58 адам ауырып, 12 адам қатерлі дерттен көз жұмды деп хабарлады денсаулық сақтау министрі Елжан Біртанов 4 маусымда Астанада Орталық коммуникациялар қызметінде өткен брифингте. Министрдің айтуынша, қайтыс болғандардың төртеуі - төрт жасқа дейінгі балалар. Біртанов былтыр менингококк инфекциясын 162 адам жұқтырғанын, 11 адам көз жұмғанын айтып, биыл инфекция жұқтырғандар мен одан қайтыс болғандар көрсеткіші "жылдағы шегінде" екенін айтты. Оның сөзінше, менингококк инфекциясының таралу деңгейі төмен, карантин енгізуге әзірге себеп жоқ, дәрігерлер жағдайды бақылауда ұстап тұр. Мамырдың ортасынан бері Алматыда менингококк инфекциясынан бес адам (екеуі - балалар), Алматы облысында үш адам, Қызылорда облысында бір адам қайтыс болғаны хабарланған. Менингокок инфекциясын Neisseria meningitidis бактериялары қоздырады, ауру түрлі клиникалық белгілермен пайда болады – инфекцияны таратушыда оның белгілері білінбеуі де мүмкін немесе мұрын-жұтқыншақ қабынуы, ми қабығының қабынуы және менингококтық сепсис түрінде өрбиді деп ескертеді дәрігерлер. Abai.kz
